[Fokozott tűzveszély van a hőség és a szárazság miatt](https://samorin.sk/hu/fokozott-tuzveszely-van-a-hoseg-es-a-szarazsag-miatt/)

Tekintettel a hőségre és az annak következtében fellépő szárazságra, a dunaszerdahelyi járási tűzoltó-parancsnokság ma déltől, azaz **2020. július 31-től visszavonásig járásunkban fokozott tűzveszélyt hirdetett**.
Ennek értelmében a lakosság köteles fokozottan odafigyelni a tűzbiztonsági előírások betartására.
A természetes személyeknek tilos:
– a fokozott tűzveszély által érintett területeken dohányozni, égő vagy parázsló tárgyakat eldobni, valamint tilos a nyílt láng használata is,
– kiégetni az aljnövényzetet,
– a fokozott tűzveszély által érintett területeken tüzet rakni.
Az erdőtulajdonosok, használók vagy művelők a következő óvintézkedéseket kötelesek foganatosítani:
– az erdőkben és azok védőzónájában ütemterv alapján kötelesek járőrszolgálatot szervezni és fenntartani,
– az erdőterület kiterjedésétől függően meghatározott helyszíneken kötelesek tűzvédelmi eszközöket elhelyezni,
– kötelesek megfelelően karbantartani az erdei utakat és vízforrásokat, biztosítva ezáltal a tűzoltóság járművei számára a hozzáférést,
– kötelesek különleges intézkedéseket foganatosítani a természeti csapás sújtotta területeken, elsősorban:
1. sürgősen eltávolítani a faanyagot és az egyéb éghető anyagot az objektumok közeléből,
2. osztósávokat kialakítani a tűz terjedésének megakadályozására,
3. biztosítani az erdei utak járhatóságát a tűzoltó-technika számára.
– kötelesek hordozható tűzoltó-készülékekkel felszerelni a fakitermelés során használatban lévő munkagépeket, egyben ajánlott ezeket szikrafogó csappantyúval is felszerelni.